Það féll í góðan jarðveg í fyrra að sjá myndir af nemum í nokkrum iðngreinum í ársskýrslunni 2018 og á fundinum sjálfum . Nemendum er kynnt í hvaða tilgangi gestirnir eru mættir og tekið er skýrt fram að leitað sé eftir fullu samþykki hjá fyrirsætunum til að láta mynda sig fyrir Birtu lífeyrissjóð . Nöfn nemendanna fylgja með myndunum í ársskýrslunum . Eðli máls samkvæmt nota nemendur stundum tækifærið til að spyrja um lífeyrissjóðinn og lífeyrissjóðamál yfirleitt . Verkefnisstjórinn og ljósmyndarinn lenda því í stöðu sendiherra Birtu og verða að standa fyrir máli sínu og sjóðsins , sem er bara gaman og gott ! Undantekningarlaust fellur það í mjög góðan jarðveg að Birta lífeyrissjóður skuli á þennan hátt sýna iðn - og verkmenntun í landinu áhuga og virðingu . Og víst er að vel er staðið að náminu í skólunum . Raun ber vitni um að fjöldinn allur af færu og áhugasömu fagfólki er á leið á vinnumarkaðinn og Birta lífeyrissjóður býður það velkomið sem sjóðfélaga .